“ASIA ALLIANCE BANK” ATB tomonidan

Xo‘jalik yurituvchi sub’ektlarni

kreditlash to‘g‘risida”gi Nizomga

Ilova

**\_\_\_\_\_\_\_\_\_-sonli Kafillik Shartnomasi**

\_\_\_\_\_\_\_\_\_\_\_\_\_\_\_sh. \_\_\_\_\_\_\_\_\_\_\_\_ 202\_\_\_\_

Bundan buyon «Kafil» deb ataluvchi \_\_\_\_\_\_\_\_\_\_\_\_\_\_\_\_\_\_\_\_\_\_ nomidan Nizom asosida ish yurituvchi jamiyat yoki korxona alohida \_\_\_\_\_\_\_\_\_\_\_\_\_\_ bir tomondan, bundan buyon «Kreditor» deb nomlanuvchi ATB «ASIA ALLIANCE BANK» nomidan ishonchnoma asosida ish ko‘ruvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ikkinchi tomondan va bundan buyon «Qarzdor» deb nomlanuvchi \_\_\_\_\_\_\_\_\_\_\_\_\_\_\_\_\_\_\_\_\_ nomidan Ustav asosida ish yurituvchi jamiyat yoki korxona alohida \_\_\_\_\_\_\_\_\_\_\_\_\_ uchinchi tomondan qo‘yidagilar haqida ushbu shartnomani tuzdilar:

1. **Shartnoma predmeti**

1.1. Ushbu shartnomaga muvofiq Kafil Qarzdorning Kreditor oldidagi Kreditor va Qarzdor o‘rtasida 20\_\_\_yil \_\_\_.\_\_\_\_\_da tuzilgan №\_\_\_\_-sonli Kredit shartnomasi (bundan buyon “Kredit shartnomasi”) bo‘yicha hozirda majud bo‘lgan hamda kelajakda vujudga kelishi mumkin bo‘lgan barcha majburiyatlarini bajarishi uchun Kreditor oldida javob berish majburiyatini oladi.

1.2. Kafil Qarzdor va Kreditor o‘rtasida tuzilgan Kredit shartnomasining barcha shartlarini yaxshi biladi, shu jumladan:

* Kreditlash turi - *(yopiq kredit liniyasi/ochiq kredit liniyasi)*;
* Kreditning maqsadi - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* Kredit summasi (asosiy qarz) - \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) so‘m;
* Kafillik summasi - \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) so‘m;
* Kredit muddati - \_\_\_\_ (\_\_\_\_) yil;
* Asosiy qarz bo‘yicha foiz stavkasi –yillik \_\_\_% (\_\_\_\_\_\_\_);
* Asosiy qarz bo‘yicha kreditni qaytarish muddati buzilgan taqdirda foiz stavkasi kredit bo‘yicha o‘rnatilgan foiz stavkasining 1.5 barobari miqdorida, qarzdorlikning muddati o‘tgan qismiga;
* foizlar kechiktirilganligi uchun penya - kechiktirilgan har bir kun uchun kechiktirilgan to‘lov miqdorining 0,15%, lekin kechiktirilgan to‘lov miqdorining 50% dan ko‘p bo‘lmagan mikdorida;
* Kredit bo’yicha qarzni qaytarish Qarzdor tomonidan Kredit shartnomasining 1-ilovasida ko’rsatilgan kreditni qaytarish jadvaliga (kredit liniyasini qisqartirish jadvaliga) muvofiq amalga oshiriladi.

**2. Kafillik miqdori**

2.1. Kafil Qarzdorning majburiyatlari bo‘ycha, shu jumladan Qarzdorning Kredit shartnomasi bo‘yicha majburiyatlarining bajarilmasligi yoki lozim darajada bajarilmasligi natijasida kelib chiqadigan asosiy qarz, foizlar, jarimalar, sud xarajatlari va kredit bo‘yicha boshqa to‘lovlar, shuningdek Kreditor tomonidan kredit summasini muddatidan oldin so‘ndirilgan va Kredit shartnomasini unda ko‘rsatilgan asoslarga ko‘ra bekor qilingan hollarda ham Kreditor oldida to‘liq javob beradi. Kafil va Qarzdor solidar tartibda javobgar hisoblanadilar.

2.2. Kafil tomonidan Qarzdorning majburiyatlari bo‘yicha to‘lovlar amalga oshirilganda to‘lanadigan mablag‘lar Kredit shartnomasi bilan belgilangan ketma-ketlik tartibida amalga oshiriladi.

1. **Kafilning tasdig‘i**

3.1. Kafil quydagilarni tan oladi va kafolatlaydi:

* O‘zbekiston Respublikasining qonunlariga muvofiq belgilangan tartibda tashkil etilgan va ro‘yxatga olingan yuridik shaxs ekanligini;
* ushbu shartnomaning imzolanishi va shartnomaning barcha shartlari, uning bajarilishi qonun hujjatlariga va kafilning ta’sis hujjatlariga zid kelmasligini;
* mazkur shartnomani imzolagan Kafilning vakolatli vakillarida shartnomani imzolash uchun to‘liq huquq borligi hamda ushbu huquqni tasdiqlovchi tegishli hujjatlarning taqdim etganligini;
* Kreditorga taqdim etilgan moliyaviy hisobotlar xaqiqiyligi va Kafilning haqiqiy moliyaviy holatini aks ettirayotganligini;
* Kafil uning barcha mavjud bo‘lgan majburiyatlari, shu jumladan, amaldagi va shartli ravishda mavjud majburiyatlari bo‘yicha Kreditorni to‘liq xabardor qilganini;
* ushbu shartnoma bo‘yicha majburiyatlarning bajarilishiga Kafil tomonidan sezilarli darajada ta’sir ko‘rsatishi mumkin bo‘lgan, Kafilga nisbatan hech qanday ma’muriy va sud harakatlari qo‘zg‘atilmagani va uchinchi shaxslar oldida hech qanday qarz majburiyatlari mavjud emasligini.

**4. Tomonlarning hukuklari va majburiyatlari**

4.1. **Kafil qo‘ydagilarni o‘z zimmasiga oladi:**

4.1.1. kredit shartnomasiga muvofiq keyingi to‘lov kunidan 5 ish kuni oldin, o‘zining hisobvaraqlarida majburiyatlarni bajarish uchun zarur bo‘lgan to‘lov summasini to‘plash;

4.1.2. agar Qarzdor asosiy qarzni, foizlarni, jarimalarni, sud xarajatlarini va kredit bo‘yicha boshqa to‘lovlarni to‘lamasa, shu jumladan Kreditor tomonidan Kredit shartnomasini muddatidan oldin bekor qilingan hollarda, Kreditorga Kredit shartnomasi bo‘yicha Qarzdorning qarzini qaytarish bo‘yicha talabnoma taqdim etgan kunidan keyingi kundan kechiktirmay, Kreditorga zarur miqdordagi pul mablag‘larini o‘tkazish;

4.1.3. kreditorning talabiga binoan, har chorak uchun buxgalterlik balansini, foyda va zararlar to‘g‘risidagi moliyaviy hisobotlarni, shu jumladan belgilangan tartibda tasdiqlangan har bir moliyaviy yil uchun moliyaviy holat to‘g‘risidagi auditor xulosasini va Kafilning moliyaviy ahvoli to‘g‘risidagi boshqa zarur ma’lumotlarni taqdim etish;

4.1.4. joylashgan manzil o‘zgartirilganda, Kreditorni 3 bank ish kuni mobaynida xabardor qilish;

4.1.5. barcha huquqiy maqomdagi o‘zgarishlar yuzasidan Kreditorni oldindan ogohlantirish. Kafilning ta’sis hujjatlariga o‘zgartishlar kiritilgan taqdirda o‘zgartirishlar davlat ro‘yxatidan o‘tkazilgan kundan boshlab uch (3) ish kuni ichida tegishli hujjatlarning nusxalarini Bankka taqdim etish;

4.1.6. kreditorning yozma roziligisiz boshqa uchinchi shaxslar majburiyatlari bo‘yicha kafil bo‘lib ishtirok etmaslik, ushbu shartnoma bo‘yicha Kafilning moliyaviy ahvolini yomonlashtirishi mumkin bo‘lgan va Kreditor oldida majburiyatlarni bajarmaslik va/yoki noto‘g‘ri bajarilishiga olib keladigan hech qanday majburiyatlarni o‘z zimmasiga olmaslik va choralar ko‘rmaslikni;

4.1.7. asosiy hisobvaraqni boshqa bankka o‘tkazish paytida, shuningdek boshqa banklarda hisob raqamlarini ochgan hollarda, Bankni hisob raqamni o‘tkazgandan/ochgandan keyin 5 (besh) kalendar kundan kechiktirmasdan habardor qilish;

4.1.8. kafilga nisbatan da’vo ariza kiritilganda Qarzdorni sud majlisida sherik javobgar sifatida ishtirok etishga jalb qilish.

4.2. Qarzdor tomonidan talablar bajarilmagan taqdirda va Qarzdorning Kredit shartnomasiga muvofiq majburiyatlarni bajarish maqsadida Kreditorning mazkur shartnomaning 4.1.2.-bandiga muvofiq talabi bajarilmaganda Kafil Kreditorga uning Bankdagi barcha hisobraqamlaridan Kreditorga zarur bo‘lgan miqdordagi pul mablag‘larini akseptsiz hisobdan chiqarish huquqini taqdim etadi.

4.3. Kreditorning mazkur shartnomaning 4.1.2-bandida belgilangan talablarini bajarmagan taqdirda, Kafil Bankka asosiy depozit hisobvarag‘idagi mablag‘larni akseptsiz hisobdan chiqarish huquqini taqdim etadi.

Kafil ushbu shartnomani imzolagandan keyin 10 (o‘n) kalendar kun mobaynida Bankka ushbu shartnomaning 1-ilovasiga muvofiq shaklda asosiy depozit hisobvarag‘i ochilgan bank bilan tuzilgan Pul mablag‘larini to‘g‘ridan-to‘g‘ri akseptsiz hisobdan chiqarish to‘g‘risidagi kelishuv nusxasini taqdim etadi.

**4.4. Kafil quyidagi huquklarga ega:**

4.4.1.Kafil tomonidan Qarzdorning Kreditorga nisbatan majburiyatlarini bajarganidan so‘ng, Qarzdordan Kreditorning talablarini qondiradigan darajada barcha xarajatlarni qoplashini talab qilish;

4.4.2. Qarzdorning moliyaviy holati yomonlashib qolgan taqdirda, unga da’vo arizasi yuborish.

**4.5. Kreditorning majburiyatlari:**

4.5.1. Qarzdorning majburiyatlari Kafil tomonidan bajarilgandan so‘ng Kreditor Qarzdorga nisbatan quyiladigan talablarni tasdiqlovchi hujjatlarni Kafilga topshirishga va ushbu talablarni ta’minlash huquqlarini berishga majbur.

**4.6. Kreditorning huquqlari:**

4.6.1 Kafil tomonidan mazkur shartnomaning 4.1.2- bandida ko‘rsatilgan majburiyatlar bajarilmagan taqdirda, shuningdek 5.2-bandiga asosan Kafilning javobgarligi yuzaga kelganida, Kreditor Kafilning bankdagi barcha hisobraqamlaridan, shu jumladan, agar boshqa bankda ochilgan bo‘lsa, asosiy hisobvarag‘idan pul mablag‘larini akseptsiz hisobdan chiqarish bo‘yicha istisnosiz huquqqa ega;

4.6.2. Qarzdorning hisobvaraqlarida uning majburiyatlarini qoplash uchun yetarli miqdorda mablag‘ bo‘lmasa, kreditor undiruvni qonun hujjatlarida belgilangan tartibda Qarzdor va kafolatchining har qanday likvidli mol-mulkiga qaratishga haqlidir;

4.6.3. Kafilning moliyaviy ahvolini o‘rganish uchun zarur bo‘lgan barcha ma’lumotlarni talab qilish.

**4.7. Qarzdor majburiyatlari**:

4.7.1. Kreditor oldidagi majburiyatlarini bajarganida darxol Kafilni bu to‘g‘risida xabardor qilish;

4.7.2. Kreditorning talablariga ko‘ra Kafil tomonidan qoplangan barcha xarajatlarni o‘sha miqdorda Kafilga to‘lab berish;

4.7.3. Kredit shartnomasi bo‘yicha Kreditor oldidagi majburiyatlarining bajarilganligi bilan bog‘liq savollar yuzasidan Kafilga depozit xisobvarag‘ining holati bo‘yicha hamda boshqa ma’lumotlarni taqdim etish;

**5. Tomonlarning javobgarligi**

5.1. Ushbu shartnoma bo‘yicha majburiyatlarni bajarmaslik yoki lozim darajada bajarmaslik uchun tomonlar O‘zbekiston Respublikasi qonun hujjatlariga muvofiq javobgar bo‘ladilar.

5.2. Kafil tomonidan ushbu shartnomaning 4.1.2-bandiga muvofiq o‘z majburiyatlarini bajarmaganligi uchun Kreditorga har bir bajarilmagan kun uchun majburiyat bajarilmagan qismining 0,1 % miqdorida penya to‘laydi, biroq bunda penyaning umumiy summasi bajarilmagan to‘lovlarning 50% oshib ketmasligi lozim. Bunda penyaning to‘lanishi Kafilni mazkur shartnoma bo‘yicha majburiyatlarni bajarishdan ozod etmaydi.

5.3. Mazkur shartnomaning 4.1.3.-4.1.7-bandlarida ko‘rsatilgan majburiyatlarni bajarmaganlik yoki lozim darajada bajarmaganlik uchun Kafil bajarilmagan har bir holat uchun Kreditorga amaldagi bazaviy hisoblash miqdorining 5 barobari miqdorida jarima to‘laydi.

5.4. Tomonlarning mazkur shartnomadan kelib chiqadigan barcha kelishmovchiliklari va nizolari muzokaralar yo‘li bilan hal qilinadi. Agar muzokaralar yo‘li bilan nizoli masalalarni hal qilish mumkin bo‘lmasa, ular Toshkent tumanlararo iqtisodiy sudida ko‘rib chiqilishi kerak.

**6. Kafillikni bekor qilish**

6.1. Ushbu shartnoma qo‘yidagi hollarda bekor qilinadi:

- Kafil tomonidan kafolatlangan majburiyatlar tugaganda (bekor qilinganda), shuningdek, Kafilning roziligisiz mazkur majburiyatga kafilning javobgarligi oshishiga olib keluvchi yoki kafil uchun noqulay oqibatlarga olib keluvchi o‘zgartirishlar kiritilgan hollarda;

- Kafil tomonidan ta’minlangan qarz majburiyati boshqa shaxsga o‘tkazilganda, Kafil yangi qarzdorga nisbatan majburiyatni o‘z zimmasiga olishga rozilik bermagan taqdirda;

- Qarzdor yoki Kafil tomonidan majburiyatlarning lozim darajada bajarilishi taklifi Kreditor tomonidan rad qilingan taqdirda;

- Kredit shartnomasi bo‘yicha kafillik bilan ta’minlangan majburiyatlar yuzasidan ijro muddati yuzaga kelgan kundan boshlab bir yil davomida Kreditor tomonidan Kafilga nisbatan da’vo arizasi kiritilmagan taqdirda.

**7. Boshqa shartlar**

7.1. Ushbu shartnoma taraflar imzolagan kundan boshlab kuchga kiradi.

Ushbu shartnomaga kiritilgan barcha o‘zgartirishlar yozma shaklda va taraflarning ishonchli (vakolatli) vakillari tomonidan imzolangan bo‘lishi lozim.

7.2. Mazkur shartnomaga barcha ilovalar uning ajralmas qismi hisoblanadi.

7.3. Kafil Kreditorga ushbu shartnoma bilan bog‘liq holdagi Qarzdor va Kafil to‘g‘risidagi zarur bo‘lgan barcha ma’lumotlarni, kredit tarixini shakllantirish uchun Kredit axboroti va kredit byurosi davlat reestriga taqdim etishga o‘z roziligini beradi.

7.4. Kafil mustaqil yuridik shaxs sifatida o‘z faoliyatini tugatgan taqdirda yoki uning yuridik maqomi yuzasidan o‘zgartirishlar vujudga kelganda, uning huquqiy vorisiga ushbu shartnoma bo‘ycha barcha majburiyatlarni bajarish vazifasi Kreditorning roziligidan so‘ng o‘tadi.

7.5. Ushbu shartnoma imzolanganidan so‘ng, avvalgi barcha muzokaralar va unga aloqador bo‘lgan xabarlar haqiqiy emas deb hisoblanadi.

7.6. Mazkur shartnomani imzolash bilan Kafil Kredit shartnomasining bir nusxasini va shartnomaga mavjud ilovalarini olganini tasdiqlaydi.

7.7. Ushbu shartnoma bilan tartibga solinmagan masalalar O‘zbekiston Respublikasining qonunlari bilan tartibga solinadi.

7.9. Ushbu shartnoma har bir nusxasi bir hil yuridik kuchga ega bo‘lgan va har bir tomon uchun bir nusxadan beriladigan 3 ta asl nusxada tuzildi.

**8. Tomonlarning yuridik manzili va imzosi**

|  |  |  |
| --- | --- | --- |
| **«KREDITOR»**  **\_\_\_\_\_\_\_\_\_\_\_\_\_\_\_\_\_\_\_ filial**  **AKB «ASIA ALLIANCE BANK»**  Manzil:\_\_\_\_\_\_\_\_\_\_\_\_\_\_\_\_,  \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_.  STIR: \_\_\_\_\_\_\_\_\_\_\_  Bank kodi:\_\_\_\_\_\_\_\_\_\_\_  Telefon:\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_  M.P. | **«KAFIL»**  **OOO «\_\_\_\_\_\_\_\_\_\_\_\_\_\_\_\_\_»**  Manzil:  STIR: \_\_\_\_\_\_\_\_\_ XXTUT \_\_\_\_\_\_  H/r \_\_\_\_\_\_\_\_\_\_\_\_\_\_\_\_\_\_\_\_\_ v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bank kodi \_\_\_\_\_\_\_\_\_\_\_\_\_\_\_\_  Rahbar\_\_\_\_\_\_\_\_\_\_\_\_  Bosh hisobchi\_\_\_\_\_\_\_\_\_\_\_  M.O‘. (agar mavjud bo‘lsa) | **«QARZDOR»**  **OOO «\_\_\_\_\_\_\_\_\_\_\_\_\_\_\_\_\_\_\_\_\_»**  Manzil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  STIR: \_\_\_\_\_\_\_\_ XXTUT:\_\_\_\_\_\_\_  H/r \_\_\_\_\_\_\_\_\_\_\_\_\_\_\_\_\_\_\_\_\_\_\_  v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bank kodi \_\_\_\_\_\_\_\_\_\_  Rahbar\_\_\_\_\_\_\_\_\_\_\_\_  Bosh hisobchi\_\_\_\_\_\_\_\_\_\_\_  M.O‘. (agar mavjud bo‘lsa) |

1. ***Shartnomaning 4.3-bandi faqatgina Kafilning asosiy hisobvarag‘i boshqa bankda xizmat ko‘rsatilganda ko‘zda tutiladi.***
2. ***Toshkent shahridan tashqarida joylashgan filiallar uchun shartnomaning 5.4-bandida hududiy sudi ko‘rsatiladi.***